CELEX: 62005CA0426
Language: et
Date: 2008-02-21 00:00:00
Title: Kohtuasi C-426/05: Euroopa Kohtu (teine koda) 21. veebruari 2008 . aasta otsus (Verwaltungsgerichtshof'i (Austria) eelotsusetaotlus) — Tele2 Telecommunication GmbH versus Telekom-Control-Kommission (Elektrooniline side — Võrgud ja teenused — Ühine reguleeriv raamistik — Direktiivi 2002/21/EÜ (raamdirektiiv) artiklid 4 ja 16 — Hagi — Turuanalüüsi haldusmenetlus)

12.4.2008   
            
            
               ET
            
            
               Euroopa Liidu Teataja
            
            
               C 92/3
            
         Euroopa Kohtu (teine koda) 21. veebruari 2008. aasta otsus (Verwaltungsgerichtshof'i (Austria) eelotsusetaotlus) — Tele2 Telecommunication GmbH versus Telekom-Control-Kommission
   (Kohtuasi C-426/05) (1)
   
   (Elektrooniline side - Võrgud ja teenused - Ühine reguleeriv raamistik - Direktiivi 2002/21/EÜ (raamdirektiiv) artiklid 4 ja 16 - Hagi - Turuanalüüsi haldusmenetlus)
   (2008/C 92/04)
   Kohtumenetluse keel: saksa
   Eelotsusetaotluse esitanud kohus
   Verwaltungsgerichtshof
   Põhikohtuasja pooled
   
      Kaebuse esitaja: Tele2 Telecommunication GmbH
   
      Vastustaja: Telekom-Control-Kommission
   Kohtuasja ese
   Eelotsusetaotlus — Verwaltungsgerichtshof — Euroopa Parlamendi ja nõukogu 7. märtsi 2002. aasta direktiivi 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv) (EÜT L 108, lk 33; ELT eriväljaanne 13/29, lk 349) artikli 4 lõike 1 ja artikli 16 lõike 3 tõlgendamine — Turuanalüüsi menetlus — Mõiste „mõjuvälja jääv” isik või isik „keda […] mõjutab” (betroffen) — Siseriiklik õigusnorm, mis annab menetluses poole staatuse (Parteistellung) üksnes selle otsuse adressaadile, millega regulatiivsed erikohustused kehtestatakse, kelle kohustusi muudetakse või kelle kohustused tühistatakse, jättes välja konkureerivad ettevõtjad
   Resolutiivosa
   
               1.
            
            
               „Mõjuvälja jääva” kasutaja või ettevõtja mõistet Euroopa Parlamendi ja nõukogu 7. märtsi 2002. aasta direktiivi 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv) artikli 4 lõike 1 tähenduses ning „mõjutatud” isiku mõistet direktiivi artikli 16 lõike 3 tähenduses tuleb tõlgendada nii, et need võivad tähendada mitte ainult ettevõtjat, kellel on (varem olnud) märkimisväärne turujõud asjaomasel turul, kelle suhtes riigi reguleeriv asutus on sama direktiivi artiklis 16 nimetatud turuanalüüsi menetluses teinud otsuse ja kes on otsuse adressaat, vaid ka kasutajaid ja märkimisväärse turujõuga ettevõtjaga konkureerivaid ettevõtjaid, kes ise ei ole selle otsuse adressaadid, kuid kelle õigusi otsus ebasoodsalt mõjutab.
            
         
               2.
            
            
               Siseriiklik õigusnorm, mis annab kohtuvälises turuanalüüsi menetluses poole staatuse üksnes ettevõtjatele, kellel on (varem olnud) märkimisväärne turujõud asjaomasel turul ja kellele regulatiivsed erikohustused kehtestatakse, kelle kohustusi muudetakse või kelle kohustused tühistatakse, ei ole põhimõtteliselt vastuolus direktiivi 2002/21 artikliga 4. Siiski on eelotsusetaotluse esitanud kohtul ülesanne kontrollida, et siseriiklik menetlusõigus tagab nende õiguste kaitse, mis on ühenduse õiguskorraga antud kasutajatele ja ettevõtjatele, kes konkureerivad ettevõtjaga, kellel on (varem olnud) märkimisväärne turujõud asjaomasel turul, viisil, mis ei ole ebasoodsam kui samalaadsete siseriiklike õiguste kaitse puhul ja mis ei kahjusta kõnealustele kasutajatele ja ettevõtjatele direktiivi 2002/21 artikliga 4 tagatud õiguskaitse tõhusust.
            
         
      (1)  ELT C 22, 28.1.2006.